CELEX: 32011D0777
Language: lt
Date: 1322438400000
Title: 2011/777/ES, Euratomas: 2011 m. lapkričio 28 d. Komisijos įgyvendinimo sprendimas, kuriuo Rumunijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2011) 8627)

30.11.2011   
            
            
               LT
            
            
               Europos Sąjungos oficialusis leidinys
            
            
               L 317/36
            
         KOMISIJOS ĮGYVENDINIMO SPRENDIMAS
   2011 m. lapkričio 28 d.
   kuriuo Rumunijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti
   (pranešta dokumentu Nr. C(2011) 8627)
   (Tekstas autentiškas tik rumunų kalba)
   (2011/777/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdami į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2), iš dalies pakeistos Direktyva 2009/162/ES (3), 390b straipsnį Rumunija gali ir toliau neapmokestinti šios direktyvos X priedo B dalies 10 punkte nurodyto tarptautinio keleivių vežimo. Į šiuos sandorius būtina atsižvelgti nustatant PVM nuosavų išteklių bazę;
            
         
               (2)
            
            
               Rumunija paprašė Komisijos leisti naudoti tam tikrus apytikrius apskaičiavimus PVM nuosavų išteklių bazei apskaičiuoti, nes ji negali tiksliai apskaičiuoti Direktyvos 2006/112/EB X priedo B dalies 10 punkte nurodytų sandorių PVM nuosavų išteklių bazės. Tokiam apskaičiavimui atlikti greičiausiai prireiktų nepagrįstai didelių administracinių sąnaudų, palyginti su nedideliu šių sandorių poveikiu Rumunijos bendrai PVM nuosavų išteklių bazei. Rumunija gali atlikti apskaičiavimą naudodama apytikrius šios kategorijos sandorių apskaičiavimus. Todėl pagal Reglamento (EEB, Euratomas) Nr. 1553/89 6 straipsnio 3 dalies antrą įtrauką Rumunijai turėtų būti leista naudoti apytikrius apskaičiavimus PVM nuosavų išteklių bazei apskaičiuoti;
            
         
               (3)
            
            
               siekiant skaidrumo ir teisinio tikrumo, tikslinga nustatyti leidimo taikymo trukmę,
            
         PRIĖMĖ ŠĮ SPRENDIMĄ:
   1 straipsnis
   Siekiant apskaičiuoti PVM nuosavų išteklių bazę nuo 2011 m. sausio 1 d., Rumunijai leidžiama naudoti apytikrius apskaičiavimus šios kategorijos sandoriams, nurodytiems Direktyvos 2006/112/EB X priedo B dalyje:
   Keleivių vežimas (10 punktas).
   2 straipsnis
   Šis sprendimas taikomas nuo 2011 m. sausio 1 d. iki 2015 m. gruodžio 31 d.
   3 straipsnis
   Šis sprendimas skirtas Rumunijai.
   
      Priimta Briuselyje 2011 m. lapkričio 28 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.
   
      (3)  OL L 10, 2010 1 15, p. 14.